《分蝗食》
宋代·章甫

田园政尔无多子，连岁旱荒饥欲死。
今年何幸风雨时，岂意蝗虫乃如此。
麦秋飞从淮北过，遗子满野何其多。
扑灭焚瘗能几何，羽翼已长如飞蛾。
天公生尔为民害，尔如不食焉逃罪。
老夫寒饿悲恼缠，分而食之天或怜。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。